Στάδιο Απόλλωνος

Το Στάδιο «Απόλλωνος» βρισκόταν στη Σμύρνη στην περιοχή του Αγίου Τρύφωνα, στην αριστοκρατική συνοικία Μπέλλα Βίστα, κοντά στο φημισμένο θέατρο της Σμύρνης «Τερψιθέα».Το μακρύ ταξίδι του μέσα στον κόσμο - rizospastis.gr Σήμερα στη θέση του βρίσκονται πολυκατοικίες και ένα μεγάλο πάρκο.

 Ιστορία γηπέδου 
Ηταν το τρίτο ιδιόκτητο κατά σειρά γυμναστήριο του Απόλλωνα στη Σμύρνη. Το Στάδιο Απόλλωνος δημιουργήθηκε το 1916 υπό προεδρίας Δημήτριου Μαρσέλλου και από την αρχή της δημιουργίας του αποτελούσε την έδρα του ΓΣ Απόλλωνα Σμύρνης.Levantine football in Smyrna (in Turkish) - tarihvakfi.org Το στάδιο είχε σχήμα πετάλου και ήταν ιδιόκτητο και δεύτερο σε μεγαλύτερο χωρητικότητα στην Μικρασία. Περιλάμβανε γήπεδο ποδοσφαίρου με στίβο, μεγάλο και σύγχρονο γυμναστήριο και χωρο που είχε δημιουργηθεί για την ομάδα μπασκετ.Από τη Σμύρνη στα «ξερά» της Αθήνας - ardin-rixi.gr  

Στο γήπεδο, στις 2 Μαΐου του 1919 είχε στρατοπεδεύσει ελληνικός στρατός όταν αποβιβάστηκε στη Σμύρνη. Χαρακτηριστικές είναι οι μαρτυρίες του τότε ποδοσφαιριστή του Απόλλωνα Ε. Ραΐση στο βιβλίο “Μια ζωή σαν μυθιστόρημα (Αθήνα 1987)” αλλά και του Αλέξη Αλεξίου, κατοίκου Σμύρνης, όπως αυτή παρατίθεται στο βιβλίο Ιστορίας της ΣΤ΄ Δημοτικού (αυτό που αποσύρθηκε), κατά την οποία: “Κοντά στο σπίτι μας βρισκόταν το γήπεδο του αθλητικού ομίλου Απόλλων Σμύρνης, εκεί είχε στρατοπεδεύσει Ελληνικός Στρατός (1919). Η μητέρα μου από ενθουσιασμό και αγάπη για τα νέα παλικάρια μού έδινε και τους πήγαινα, μαζί με άλλα παιδιά, διάφορα εκλεκτά τρόφιμα” (σελ. 101).

Διοργανώσεις
Εκτός από την ποδοσφαιρική ομάδα του Απόλλωνα το γήπεδο είχε φιλοξενήσει από το 1916 ως το 1921 τους Απολλώνιους Αγώνες, μια ετήσια αθλητική διοργάνωση της Μικρασίας. Πολλές φορές τους Αγώνες παρακολουθούσαν εκπρόσωποι του ΣΕΑΓΣ και της Επιτροπής Ολυμπιακών Αγώνων. Η διοργάνωσή του 1919 ηταν η πρώτη που δημιουργήθηκε υπό ελληνικής διοίκησης. 


Την σεζόν 1920-21 φιλοξένησε το τοπικό πρωτάθλημα ποδοσφαίρου υπό την αιγίδα του ΣΕΑΓΣ. Στο Στάδιο διεξήχθησαν πολλά ντέρμπι του Απόλλωνα με τον Πανιώνιο, με πληρώματα ξένω πλοίων, αλλά και με την τουρκική Ιντμαν-γιουρντού. Τα τελευταία παρακολουθούσαν τουλάχιστον 2 με 3 χιλιάδες θεατές, ενώ στα ντέρμπι αιωνίων με τον Πανιώνιο το γήπεδο ήταν συνήθως κατάμεστο. 

Το τελευταίο ντέρμπι Πανιωνίου - Απόλλωνα στη Σμύρνη εγινε στο Στάδιο του Απόλλωνος, την Κυριακή 30 Ιανουαρίου 1922  με σκορ 0-3 (ημίχρονο: 0-0). Σύμφωνα με το σμυρναϊκό τύπο «απουσίαζε ο πολύς ο κόσμος». Οι ποδοσφαιρικοί αγώνες λάμβαναν μέρος είτε Κυριακή είτε Τετάρτη απόγευμα.

Τοποθεσία και συντεταγμένες
Η ακριβή τοποθεσία του γηπέδου, προσδιορίζεται κάπου εντός του τωρινού Kültürpark, ενός μεγάλου σε έκταση πάρκου που δημιουργήθηκε στο χώρο που βρίσκονταν πριν το 1922, οι ελληνορθόδοξες συνοικίες της Αγίας Αικατερίνης, του Αγίου Δημητρίου, του Αγίου Τρύφωνα, οι οποίες λόγω της καταστρεπτικής πυρκαγιάς κάηκαν ολοσχερώς. Φαίνεται ομως ξεκάθαρα σε αερογραφία από την Βασιλική Βρεττανική Πολεμική Αεροπορία  το 1917 όταν η Σμύρνη πολιορκείτο από τις συμμαχικές δυνάμεις.

Κατά το ταξίδι της ομάδας υδατοσφαίρισης του Απόλλωνα (3/1/2020 – 7/1/2020) στη Σμύρνη, τα μέλη της αποστολής με τη βοηθεια του ιστορικού χάρτη της Σμύρνης (εκδόθηκε το 2017, εκ των Μαριάννας Μαστροσταμάτη και Γιώργου Πουλημένου) αναζήτησαν την τοποθεσία. Οι Γιώργος Κατρανάς, Σπύρος Μίντζης και Βασίλης Μότσης, φωτογράφησαν και βρήκαν το ακριβές σημείο στο οποίο βρισκόταν το γήπεδο του Αγίου Τρύφωνα.Οδοιπορικό στο τελευταίο γήπεδο του Απόλλωνα στην Σμύρνη (2020) - apollonistis.com Στην θέση του παλιού σταδίου πλέον βρίσκεται ένα οικοδομικό τετράγωνο στη διασταύρωση των οδών Dr Mustafa enver bey και 1394 Sokak και που εκτείνεται στην έξοδο του πάρκου Kültürpark.

Οι ακριβείς συντεταγμένες του ιστορικού γηπέδου του Απόλλωνος είναι: 38.430987, 27.148323 και βρισκόταν σχετικά κοντα στο Πανιώνιο Στάδιο.

Καταστροφή
Το γήπεδο καταστράφηκε ολοσχερώς το 1922 μετά την εισβολή Τούρκων και Κούρδων και την πυρπόληση της πόλης. Μετά την αποχώρηση των Ελλήνων από τη Σμύρνη το 1922, μετά από εντολή του Κεμάλ Ατατούρκ η πόλη ανοικοδομήθηκε με τέτοιο οικοδομικό σχέδιο ώστε να μην υπάρχουν κτίρια, εγκαταστάσεις και μνημεία που να θυμίζουν την μακραίωνη παρουσία του Ελληνισμού. Ετσι, για πολλά χρόνια τα ίχνη του γηπέδου ήταν χαμένα.

Σε αντίθεση με το Στάδιο του Πανιωνίου, δεν έχουν διασωθεί φωτογραφίες του γηπέδου, πλην της πανοραμικής αεροφωτογραφίας.

Δείτε επίσης
Πανιώνιο Στάδιο 

Παραπομπές

 Εξωτερικοί σύνδεσμοι 
Χάρτης Σμύρνη-İZMİR Γιώργος Πουλημένος (2017)
Σμύρνη - Ψηφιακή Πύλη Αρχείων 1922

*
Κατηγορία:Αθλητικές εγκαταστάσεις στην Τουρκία
Κατηγορία:Ελληνικοί προσφυγικοί αθλητικοί σύλλογοι